ΓΡΑΠΤΗ ΕΡΩΤΗΣΗ E-1439/00

υποβολή: Rosa Migulez Ramos (PSE) προς την Επιτροπή

(10 Μαΐου 2000)

Θέμα: Δίκτυο Natura 2000 και Διαρθρωτικά Ταμεία

Κατά τις τελευταίες εβδομάδες γίναμε μάρτυρες ενός νέου επεισοδίου των ολοένα στενότερων και πολυπλοκότερων σχέσεων μεταξύ των συγχρηματοδοτούμενων από την Ευρωπαϊκή Ένωση διαρθρωτικών δράσεων και την προστασία του φυσικού περιβάλλοντος.

Συγκεκριμένα, στις 16 Μαρτίου η Επιτροπήποχρεώθηκε να συσχετίσει την εφαρμογή των διαρθρωτικών ταμείων και του ταμείου συνοχής για τη νέα περίοδο 2000-2006 με την τήρηση των δεσμεύσεων του δικτύου Natura 2000.

Το Δίκτυο Natura 2000 είναι ένα από τα ισχυρότερα κοινοτικά όργανα για την εφαρμογή της ευρωπαϊκής περιβαλλοντικής πολιτικής σε θέματα προστασίας του φυσικού περιβάλλοντος. Αποτελείται από το σύνολο των προστατευόμενων βιοτόπων από την εφαρμογή της Οδηγίας για τους Βιότοπους (92/43/ΕΟΚ της 21ης Μαΐου 2000)(1) και της Οδηγίας Πτηνά(79/409/ΕΟΚ της 2 Μαΐου 1972)(2).

Η απόφαση της Επιτροπής περιλαμβάνει μία σειρά μέτρων ώστε να εξασφαλισθεί η τήρηση τωνποχρεώσεων των κρατών μελών σε σχέση με τους προστατευόμενους βιότοπους από το δίκτυο Natura 2000:ποχρεωτική συμπερίληψη σαφών και αμετάκλητων δεσμεύσεων ως προς το κατά πόσον συμβιβάζονται οι αρχές του Δικτύου και οι προτεινόμενες δράσεις από τα έγγραφα προγραμματισμού (Κοινοτικά Πλαίσια Στήριξης, Ενιαία Έγγραφα Προγραμματισμού ή Επιχειρησιακά Προγράμματα), ειδικός έλεγχος των δράσεων που θα μπορούσαν να συνεπάγονται κινδύνους για τους προστατευόμενους βιότοπους και, ενδεχομένως, επί τόπου επιθεωρήσεις, καθώς επίσης και προσεκτική εξέταση από την Επιτροπή μέσω των Επιτροπών Παρακολούθησης και η δυνατότητα παρέμβασης σε περίπτωση παρεκκλίσεων, φθάνοντας μέχρι και την αναστολή των πληρωμών.

Σύμφωνα με την απόφαση αυτή, μπορεί να επιβεβαιώσει η Επιτροπή εάν, σε περίπτωση μη τήρησης των προβλέψεων του Δικτύου Natura 2000, θα μπορούσαν να ανασταλούν οι πληρωμές των προβλεπόμενων διαρθρωτικών δράσεων για τις περιφέρειες του Στόχου 1; Μπορεί να δώσει η Επιτροπή κάποιο συγκεκριμένο παράδειγμα των περιπτώσεων που εξετάζονται για την ενδεχόμενη αυτή αναστολή;

(1) ΕΕ L 206 της 22.7.1999, σελ. 7.

(2) ΕΕ L 103 της 25.4.1979, σελ. 1.

Απάντηση του κ. Barnier εξ ονόματος της Επιτροπής

(19 Ιουνίου 2000)

Κατά την έγκριση από την Επιτροπή του κοινοτικού πλαισίου στήριξης για την Πορτογαλία κατά τη διάρκεια της περιόδου προγραμματισμού 2000-2006, η Επιτροπή συζήτησε το θέμα της σχέσης μεταξύ των διαρθρωτικών ταμείων και της τήρησης των κοινοτικών οδηγιών σχετικά με το δίκτυο Natura 2000.

Οι κατευθυντήριες γραμμές που ενέκρινε στις 14 Μαρτίου 2000 η Επιτροπή αποτέλεσαν το αντικείμενο ανακοινωθέντος τύπου(1). Οι κατευθυντήριες αυτές γραμμές αποτέλεσαν επίσης το θέμα επιστολής που απεστάλη στα κράτη μέλη στις 28 Μαρτίου 2000 αλλά αφορούν μόνον εκείνα τα οποία, κατά την ημερομηνία έγκρισης των εγγράφων προγραμματισμού από την Επιτροπή, δεν είχαν ακόμα γνωστοποιήσει τον πίνακα των τόπων που προστατεύονται κατέφαρμογή της οδηγίας 92/43/ΕΟΚ του Συμβουλίου, της 21ης Μαΐου 1992, όσον αφορά τη διατήρηση των φυσικών οικοτόπων καθώς και της άγριας πανίδας και χλωρίδας(2) και της οδηγίας 79/409/ΕΟΚ του Συμβουλίου, της 2 Μαΐου 1979 για τη διατήρηση των άγριων πτηνών(3).

Σε περίπτωση παρατυπίας όσον αφορά τους όρους εφαρμογής, δηλαδή, στη συγκεκριμένη περίπτωση, σε περίπτωση μη τήρησης τωνποχρεώσεων σχετικά με τηνποβολή καταλόγων των τόπων που προστατεύονται, η Επιτροπή θα γνωστοποιήσει επίσημα στο ενδιαφερόμενο κράτος μέλος την πρόθεσή της να λάβει αμελλητί τα ενδεδειγμένα μέτρα, σύμφωνα με τις διατάξεις του κανονισμού (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία(4) ή του κανονισμού (ΕΚ) αριθ. 1264/1999 του Συμβουλίου, της 21ης Ιουνίου 1999, για την τροποποίηση του κανονισμού (ΕΚ) αριθ. 1164/94 για την ίδρυση του ταμείου συνοχής(5).

Στο πλαίσιο των ενδεδειγμένων αυτών μέτρων, η Επιτροπή θα κάνει κυρίως χρήση των διατάξεων που αφορούν την αναστολή των πληρωμών, εκτός από εξαιρετικές περιπτώσεις και τηρώντας πάντα την αρχή της αναλογικότητας (πρβλ. άρθρο 39, παράγραφος 2, του κανονισμού (ΕΚ) αριθ. 1260/1999 που αναφέρθηκε πιο πάνω και του άρθρου Δ, παράγραφος 2, του κανονισμού (ΕΚ) αριθ. 1265/1999 του Συμβουλίου, της 21ης Ιουνίου 1999, για την τροποποίηση του παραρτήματος II του κανονισμού (ΕΚ) αριθ. 1164/944).

Συγκεκριμένα παραδείγματα όσον αφορά την αναστολή πληρωμών σε περιπτώσεις διαπίστωσης παρατυπιών δεν είναι ακόμη δυνατόν να αναφερθούν στο στάδιο αυτό.

(1) IP/00/266 της 16 Μαρτίου 2000.

(2) ΕΕ L 206 της 22.7.1992.

(3) ΕΕ L 103 της 25.4.1979.

(4) ΕΕ L 161 της 26.6.1999.

(5) ΕΕ L 161 της 26.6.1999.